Diari Oficial de la Generalitat Valenciana


Sumari del DOGV 9526, del 03-02-2023 (2023/1067)

RESOLUCIÓ de 31 de gener de 2023, de la Sotssecretaria de la Conselleria d'Educació, Cultura i Esport, per la qual es convoca una borsa d'ocupació temporal específica del cos C1-04-03, Educació Especial, de l'Administració de la Generalitat. Convocatòria T3-60-35-KPB/23.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9526

Data del DOGV
:   03-02-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/1067


Data del document
:   31-01-2023

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * concurs administratiu

RESOLUCIÓ de 31 de gener de 2023, de la Sotssecretaria de la Conselleria d'Educació, Cultura i Esport, per la qual es convoca una borsa d'ocupació temporal específica del cos C1-04-03, Educació Especial, de l'Administració de la Generalitat. Convocatòria L0-65-01-ZHF/23. [2023/1067]  
L'article 18.6 de la Llei 4/2021, de 16 d'abril, de la Generalitat, de la Funció Pública valenciana, preveu com a via d'accés de personal interí convocatòries específiques que garantisquen els principis de capacitat, mèrit, igualtat i publicitat, sempre que s'exigisca superar alguna prova de coneixement.  
L'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, regula les borses d'ocupació temporal per a proveir provisionalment llocs de treball de l'Administració de la Generalitat (DOGV 8343, 20.07.2018).  
L'article 4.1.b de la citada ordre preveu la convocatòria específica i extraordinària de borses d'ocupació temporal, previ acord de la Comissió de seguiment, mitjançant la realització de proves selectives o pel sistema de baremació i experiència, entre altres motius per a atendre les necessitats de cobertura derivades de substitucions transitòries de la persona ocupant, d'execució de programes de caràcter temporal o acumulacions de tasques.  
La Resolució de 2 d'agost de 2019, de la consellera de Justícia, Interior i Administració Pública, sobre delegació de l'exercici de determinades competències en altres òrgans, en el resolc seté delega en la Sotssecretaria d'aquesta Conselleria els nomenaments i cessaments del personal funcionari interí, així com la contractació i cessament del personal laboral temporal en els supòsits arreplegats en el mateix article; aquesta delegació respecte dels nomenaments i contractes que es formalitzen en el seu àmbit territorial respectiu correspon a les direccions territorials (DOGV 8606, 05.08.2019).  
D'altra banda, la Resolució de 26 de febrer de 2020, de la Direcció General de Funció Pública, delega en els òrgans de l'Administració del Consell, que tinguen delegades competències per al nomenament de personal funcionari interí i/o personal laboral temporal i per als supòsits que han sigut delegats, la constitució i el funcionament de les borses d'ocupació temporal, respectant en tot cas, l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de les borses d'ocupació temporal per a proveir provisionalment llocs de treball de l'Administració de la Generalitat, així com el nomenament dels i les membres de les Comissions de seguiment específiques que es pogueren constituir en l'àmbit competencial i territorial corresponent (DOGV 8755, 05.03.2020).  
S'ha constatat el fet que, actualment, no es disposa de personal suficient per a atendre la cobertura de les substitucions del personal per incapacitat temporal, permís per maternitat, paternitat, adopció o acolliment de menors, permís per matrimoni, permís per lactància, reduccions de jornada, llicència sense retribució, plans de vacacions, permís sindical i permís per campanya electoral, risc durant la lactància, acumulació de tasques i execució de programes de caràcter temporal, que té delegades aquesta Conselleria.  
Davant la manca d'aspirants disponibles i la necessitat de cobrir llocs adscrits a aquesta Conselleria, la cobertura dels quals està autoritzada, aquesta Sotssecretaria considera necessari tramitar la constitució de la present borsa mitjançant la realització d'una prova selectiva.  
Per tot això, de conformitat amb el que estableix l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, i fent ús de les facultats que tinc delegades, resolc:  
  
Primer. Convocatòria de la borsa d'ocupació temporal  
Convocar el procediment per a la constitució de una borsa específica d'ocupació temporal del cos C1-04-03, Educació Especial.  
  
Segon. Integrants de la borsa  
1. Per a poder formar part de la borsa, caldrà complir els requisits següents:  
a) Nacionalitat: tindre la nacionalitat espanyola o d'un estat membre de la Unió Europea o d'algun estat a què s'aplique la llibertat de circulació de treballadors. Independentment de la seua nacionalitat, el cònjuge dels espanyols i de les espanyoles i de les persones nacionals d'altres estats membres de la Unió Europea, i quan així ho preveja el corresponent tractat, el cònjuge dels nacionals d'algun estat en què s'aplique la llibertat de circulació dels treballadors, sempre que no estiguen separats de dret.  
Així mateix, i amb les mateixes condicions que els cònjuges, podran participar-hi els descendents i els del seu cònjuge, menors de vint-i-un anys o majors d'aquesta edat que visquen a càrrec seu.  
b) Edat: tindre 16 anys i no haver arribat a l'edat de jubilació.  
c) Titulació: estar en possessió del títol de batxiller o tècnic o tècnica de formació professional o equivalent, o complides les condicions per a obtindre'ls abans de la finalització del termini de presentació de sol·licituds i disposen del certificat que ho acredite.  
En el cas de titulacions obtingudes a l'estranger s'haurà d'estar en possessió de la credencial que acredite la seua homologació.  
d) Capacitat: posseir les capacitats i aptituds físiques i psíquiques que siguen necessàries per a l'exercici de les corresponents funcions o tasques.  
e) Habilitació: no haver sigut separada o separat, o haver-se revocat el seu nomenament com a personal funcionari interí, amb caràcter ferm mitjançant procediment disciplinari de cap administració pública, organisme públic, consorci, universitat pública o òrgan constitucional o estatutari, ni trobar-se inhabilitat o inhabilitada per sentència ferma per a l'exercici de qualssevol funcions públiques o d'aquelles pròpies del cos objecte de la convocatòria. Si es tracta de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu Estat l'accés a l'ocupació pública.  
  
f) Certificat negatiu del Registre Central de Delinqüents Sexuals per a llocs que treballen en contacte habitual amb menors sobre la base del que es disposa en la Llei orgànica 1/1996, de 15 de gener, de protecció jurídica del menor i la Llei 45/2015, de 14 d'octubre, de voluntariat.  
  
2. La possessió dels requisits exigits haurà d'acreditar-se abans del nomenament, en el termini que amb aquest efecte es concedisca. La presentació de la sol·licitud comporta la declaració responsable relativa al compliment dels requisits, que hauran de reunir-se en el moment de finalització del termini de presentació de sol·licituds.  
3. Així mateix, les persones que superen les proves selectives hauran d'acreditar, amb caràcter previ al nomenament, mitjançant el corresponent certificat mèdic oficial, que posseeixen les capacitats i aptituds físiques i psíquiques que siguen necessàries per a l'acompliment de les corresponents funcions o tasques.  
4. Les persones amb diversitat funcional hauran d'aportar, amb caràcter previ al nomenament, el certificat de capacitats a efectes de demanda d'ocupació, o en el seu cas, l'acreditació d'haver-lo sol·licitat.  
  
  
Tercer. Prova selectiva i comissió de valoració  
1. La prova selectiva, que serà única, consistirà a contestar per escrit a un qüestionari tipus test de 50 preguntes, amb quatre respostes alternatives, de les quals només una serà la correcta, que versaran sobre les matèries relacionades en l'annex I.  
2. El temps de realització de la prova, que en cap cas podrà ser inferior a 60 segons per pregunta, serà determinat prèviament per la comissió de valoració.  
3. La qualificació de la prova serà de 0 a 10 punts, i es considerarà superada si s'obté una puntuació mínima de 5 punts. En el qüestionari s'indicarà la valoració màxima de cada pregunta, considerant-se totes iguals en cas que no s'explicite, les contestacions errònies no penalitzaran i les contestacions en blanc ni puntuaran ni penalitzaran.  
  
4. La comissió de valoració que avaluarà aquesta prova selectiva estarà integrada per:  
Titulars  
Presidència: Luis Mora Doménech  
Vocalies:  
- Caridad Gómez López  
- Víctor Manuel Ruiz Alonso  
- Juana García Martínez  
Secretaria: María Luz Cremades Villanueva  
Suplents  
Presidència: Silvia María Martínez Miguel  
Vocalies:  
- Pilar Artés Campos  
- Miguel Ángel Herrero López  
- Elena Llavata Politi  
Secretaria: María Isabel Marqués Alcantarilla  
5. La comissió de valoració podrà designar personal col·laborador de caràcter administratiu o personal col·laborador de suport tècnic que considere oportú per l'adequada realització de les proves.  
6. El lloc, data i hora de realització de la prova estaran establides, amb una antelació mínima de 10 dies, en la resolució per la qual s'aprove i publique el llistat de persones admeses. Si es considera necessari, es podrà realitzar la prova en les tres províncies.  
  
Quart. Sol·licituds de participació en la prova  
1. La presentació de les sol·licituds s'efectuarà des de les 09.00 hores del dia 6 de febrer de 2023 fins a les 08.59 hores del dia 20 de febrer de 2023. Per això, s'haurà d'accedir de manera telemàtica al procediment de la seu electrònica de la Generalitat https://sede.gva.es/va/, introduint en el cercador d'ocupació pública l'identificador de la convocatòria (T5-08-43-RGG/23) i realitzar el pagament telemàtic de la taxa.  
  
La persona sol·licitant haurà de disposar de qualsevol sistema de signatura electrònica admés per la seu electrònica de la Generalitat https://sede.gva.es/es/sistemes-d-identificacio-i-signatura-acceptats.  
La presentació electrònica requerirà el compliment successiu dels passos següents: l'emplenament i inscripció en línia, el pagament electrònic de la taxa corresponent i el registre electrònic de la sol·licitud.  
  
Les persones aspirants quedaran vinculades a les dades que hagen fet constar en les seues sol·licituds.  
2. No seran admeses i, consegüentment, quedaran excloses del procés selectiu aquelles persones que, havent abonat la taxa, no hagen registrat la sol·licitud electrònicament, sense perjudici d'allò indicat en el paràgraf següent.  
Quan, per motius tècnic no imputables a les persones interessades en participar en el present procediment selectiu, i havent-se abonat la taxa corresponent de forma telemàtica, no fora possible completar el procés de signatura i registre de la sol·licitud de manera electrònica i, consegüentment, no figuren en la relació provisional de persones admeses i excloses del procés selectiu, aquestes hauran d'esmenar la seua sol·licitud de la forma prevista en l'apartat 7 d'aquest resolc quart.  
  
3. Les persones aspirants hauran d'indicar en la sol·licitud la preferència de la província per a realitzar la prova, en el cas que es realitze en les tres províncies. A falta d'opció de la persona aspirant, s'entendrà que opta per la província del seu domicili si radica en el territori de la Comunitat Valenciana, i si és d'una altra comunitat autònoma, serà a València.  
4. Les persones aspirants amb diversitat funcional que vulguen fer valdre aquesta circumstància a l'efecte de desempat i ordre de prelació en la borsa hauran de fer-ho constar en la sol·licitud indicant el grau de discapacitat i el tipus de diversitat funcional que posseeixen i assenyalant el que procedisca en cada cas: (F) física, (P) psíquica, (S) sensorial.  
Si, a més, requereixen mesures d'adaptació per a la realització de la prova hauran de concretar el tipus de mesures que precisen fent constar en l'apartat corresponent de la sol·licitud les que necessiten, entre les següents:  
a) Eliminació de barreres arquitectòniques i taula adaptada a la cadira de rodes.  
b) Ampliació del temps de durada de la prova. Per a l'aplicació d'aquesta mesura, les persones aspirants hauran d'acompanyar, obligatòriament, un certificat expedit per l'òrgan oficial competent que especifique el diagnòstic i el temps d'ampliació que precisa, expressat en nombre de minuts.  
c) Augment de la grandària dels caràcters del qüestionari per dificultat de visió.  
d) Necessitat d'intèrpret a causa de diversitat funcional auditiva.  
e) Sistema Braille d'escriptura o ajuda d'una persona per ceguesa.  
f) Unes altres, especificant-ne quines en la casella corresponent.  
Si en el desenvolupament del procés selectiu se suscitaren dubtes raonables a la comissió de valoració respecte a la compatibilitat funcional d'una persona admesa, podrà demanar el corresponent dictamen de la Comissió mixta de diversitat funcional; i en aquest cas, la persona admesa inicialment podrà participar condicionalment en el procés selectiu, i quedarà en suspens la resolució definitiva sobre l'admissió o exclusió del procés selectiu fins a la recepció del dictamen.  
5. Les persones que es troben en actiu en algun lloc del cos convocat i estiguen interessades en integrar-se en la borsa convocada hauran de presentar la sol·licitud i aprovar la prova selectiva.  
6. Finalitzat el termini de presentació de sol·licituds, es publicarà en la pàgina web de la Direcció General d'Inclusió Educativa https://ceice.gva.es/va/web/inclusioeducativa/ la relació provisional de persones admeses i excloses per a la realització de la prova.  
7. Les persones aspirants podran, en cas d'error, exclusió o de no figurar en la relació provisional de persones admeses i excloses, esmenar electrònicament els defectes en què hagen incorregut en la seua sol·licitud, o realitzar les al·legacions que tinguen per convenient en el termini de deu dies hàbils, comptats a partir de l'endemà de la publicació, d'acord amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques.  
8. Transcorregut el termini anterior, vistes les al·legacions i, si escau, esmenats els defectes, es publicarà la relació definitiva de persones admeses i excloses per a la realització de la prova en la pàgina web de la Direcció General d'Inclusió Educativa https://ceice.gva.es/va/web/inclusioeducativa/.  
9. En la resolució per la qual es faça pública la relació definitiva de persones admeses i excloses al present procediment selectiu s'establiran, amb almenys deu dies d'antelació, la data, el lloc i l'hora de realització de la prova, així com l'ordre de crida d'aquelles, que s'iniciarà per la lletra «Q», conforme al resultat del sorteig realitzat el dia 18 d'octubre de 2022 (DOGV 9454, 21.10.2022).  
10. En finalitzar la prova selectiva es publicarà en la pàgina web de la Direcció General d'Inclusió Educativa https://ceice.gva.es/va/web/inclusioeducativa/, la relació de persones aspirants que han superat la prova amb expressió del seu nom, cognoms i DNI.  
11. Les persones aspirants disposaran d'un termini de 10 dies per a formular les al·legacions que estimen oportunes en relació amb la puntuació atorgada en la prova selectiva.  
12. La comissió de valoració estudiarà les al·legacions presentades i formularà una proposta de llista definitiva a la Sotssecretaria de la Conselleria d'Educació, Cultura i Esport, la qual dictarà una resolució i n'ordenarà la publicació en el lloc adés indicat.  
  
Cinqué. Drets d'examen i forma de pagament  
1. Els drets d'examen són 6,88 euros.  
2. Bonificacions  
a) La presentació de la sol·licitud de participació en les proves, per mitjans telemàtics, tindrà una bonificació del 10 % de la quota íntegra, prèvia selecció en l'apartat «Tipus de taxa» de la sol·licitud telemàtica.  
  
b) Les persones que acrediten formar part d'una família nombrosa de categoria general o d'una família monoparental de categoria general, gaudiran d'una bonificació del 50 % de la quota íntegra acumulable a la fixada en l'apartat anterior, prèvia selecció en l'apartat «Tipus de taxa» de la sol·licitud telemàtica.  
3. Exempcions. Estan exemptes del pagament de la taxa, prèvia selecció en l'apartat «Tipus de taxa» de la sol·licitud telemàtica:  
a) Les persones que acrediten un grau de diversitat funcional igual o superior al 33 %.  
b) Les persones que acrediten formar part d'una família nombrosa de categoria especial o d'una família monoparental de categoria especial.  
c) Les dones víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, així com qui acredite trobar-se en situació d'exclusió social mitjançant el corresponent document expedit per l'òrgan competent en matèria de benestar social de l'ajuntament de residència.  
  
4. En cap cas, el pagament de la taxa eximirà del tràmit de registre electrònic de la sol·licitud. La falta de justificació de l'abonament dels drets d'examen o de la presentació dins del termini i en la forma escaient en el registre electrònic corresponent de la sol·licitud, determinarà l'exclusió de la persona aspirant.  
5. Escaurà la devolució de les taxes per drets d'examen en els supòsits i a través dels procediments contemplats en l'article 1.2.6 de la Llei 20/2017, de 28 de desembre, de la Generalitat, de taxes.  
  
  
Sisé. Procediment de constitució de la borsa  
1. La borsa es constituirà amb les persones integrants del llistat definitiu d'aspirants que han superat la prova per ordre de puntuació. En cas d'igualtat de puntuació, prevaldrà l'obtinguda pel personal amb diversitat funcional. Si l'empat es produeix entre persones amb diversitat funcional, es triarà la de major grau de discapacitat. Finalment, es dirimirà a favor de la persona sol·licitant de major edat.  
  
2. Les persones integrants del llistat definitiu que es troben en actiu en algun lloc del cos convocat constaran en la borsa com a «Actiu» per estar laboralment en actiu. Per a passar a la situació de «Disponible» hauran de sol·licitar l'activació en el termini de 10 dies hàbils comptats a partir de l'endemà de cessament en el seu últim lloc de treball, acreditant aquesta circumstància. Si dins del termini dels 10 dies pren possessió o es contractada en un nou lloc de treball, no serà necessari que presente aquesta sol·licitud.  
3. La borsa es farà pública en la pàgina web de la Direcció General d'Inclusió Educativa https://ceice.gva.es/va/web/inclusioeducativa/.  
  
Seté. Àmbit territorial  
1. L'àmbit territorial d'aquesta borsa d'ocupació coincideix amb les zones geogràfiques determinades en l'annex II.  
2. En la sol·licitud d'inscripció la persona aspirant triarà les zones geogràfiques en les quals estiguera interessada d'obtindre destinació, no admetent-se, excepte causa justificada acordada per la Comissió de seguiment d'ocupació temporal, posteriors canvis o ampliacions de zones geogràfiques.  
  
Huité. Normes de funcionament  
1. La borsa s'ajustarà en el seu funcionament pel que es disposa en l'Ordre 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de borses d'ocupació temporal per a proveir provisionalment llocs de treball de l'Administració de la Generalitat.  
2. Les situacions en què podran estar les persones integrants de la borsa que es constituïsca seran les previstes en l'article 16.5 de l'Ordre 18/2018. El personal cessat que no presente la sol·licitud d'activació en el termini previst, podrà fer-ho amb posterioritat, si bé se li assignarà la situació de disponible amb penalització.  
3. Els llocs seran proveïts per ordre de puntuació de la borsa de la zona geogràfica corresponent, amb les excepcions a l'ordre de prelació previstes en l'ordre reguladora.  
  
Nové. Recursos  
Contra la present resolució, que posa fi a la via administrativa, les persones interessades podran interposar recurs contenciós administratiu davant el jutjat del contenciós administratiu corresponent, en el termini de dos mesos comptats des de l'endemà de la publicació. Així mateix, amb caràcter potestatiu, es podrà interposar recurs de reposició, en el termini d'un mes des de l'endemà de la publicació davant el mateix òrgan que ha dictat la resolució. Tot això, de conformitat amb el que estableixen els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Les citacions en els recursos contenciosos administratius, que se substancien contra aquesta resolució, es realitzaran per mitjà de la inserció del corresponent edicte en el Diari Oficial de la Generalitat Valenciana.  
  
València, 31 de gener de 2023.- La sotssecretària de la Conselleria d'Educació, Cultura i Esport: Eva María Coscollá Grau.  
  
  
ANNEX I  
Temari  
  
1. La inclusió educativa en la Comunitat Valenciana. Decret 104/2018, de 27 de juliol, del Consell, pel qual es desenvolupen els principis d'equitat i d'inclusió en el sistema educatiu valencià.  
2. El Pla d'actuació personalitzat (PAP). Capítol III de l'Ordre 20/2019, de 30 d'abril, de la Conselleria d'Educació, Investigació, Cultura i Esport, per la qual es regula l'organització de la resposta educativa per a la inclusió de l'alumnat en els centres docents sostinguts amb fons públics del sistema educatiu valencià.  
3. Resposta educativa a la inclusió. Capítol IV de l'Ordre 20/2019, de 30 d'abril, de la Conselleria d'Educació, Investigació, Cultura i Esport, per la qual es regula l'organització de la resposta educativa per a la inclusió de l'alumnat en els centres docents sostinguts amb fons públics del sistema educatiu valencià.  
4. Personal de suport a la inclusió. Capítol V de l'Ordre 20/2019, de 30 d'abril, de la Conselleria d'Educació, Investigació, Cultura i Esport, per la qual es regula l'organització de la resposta educativa per a la inclusió de l'alumnat en els centres docents sostinguts amb fons públics del sistema educatiu valencià.  
5. Marc normatiu sobre la intervenció del personal educador d'educació especial en els centres educatius. Resolució de 9 de juliol de 2018, del secretari autonòmic de Justícia, Administració Pública i Llibertats Públiques, per la qual es dona publicitat al Pacte de la Mesa Sectorial de Funció Pública, sobre millora de les condicions de treball del personal educador d'educació especial.  
  
  
ANNEX II  
Zones geogràfiques dels àmbits territorials  
  
ZONA CR-1  
- Àmbit d'actuació: CEE-CR Baix Maestrat  
- Localitats: Albocàsser, Alcalà de Xivert, Ares del Maestrat, Benassal, Benicarló, Càlig, Canet lo Roig, Castell de Cabres, Castellfort, Catí, Cervera del Maestre, Cinctorres, Culla, Forcall, Herbers, la Jana, la Mata de Morella, la Pobla de Benifassà, la Salzadella, la Torre d'en Besora, Morella, Olocau del Rey, Palanques, Peníscola, Portell de Morella, Rossell, San Rafael del Río, Sant Jordi, Sant Mateu, Santa Magdalena de Pulpis, Tírig, Todolella, Torreblanca, Traiguera, Vallibona, Vilafranca, Vilar de Canes, Villores, Vinaròs, Xert i Zorita del Maestrazgo.  
  
ZONA CR-2  
- Àmbit d'actuació: CEE-CR Castell Vell  
- Localitats: Benicàssim, Benlloc, Borriol, Cabanes, Castelló de la Plana, la Pobla Tornesa, la Serratella, la Torre d'en Doménec, les Coves de Vinromà, Orpesa, Sant Joan de Moró, Sierra Engarcerán, Vall d'Alba, Vilafamés i Vilanova d'Alcolea.  
  
ZONA CR-3  
- Àmbit d'actuació: CEE-CR La Panderola  
- Localitats: Almassora, Atzeneta del Maestrat, Benafigos, Betxí, Costur, Figueroles, l'Alcora, les Useres, Llucena, Onda, Ribesalbes, Suera, Tales, Vila-real, Vistabella del Maestrat i Xodos.  
  
ZONA CR-4  
- Àmbit d'actuació: CEE-CR Pla Hortolans  
- Localitats: Aín, Alcudia de Veo, Alfondeguilla, Algimia de Almonacid, Almedíjar, Almenara, Altura Arañuel, Argelita, Artana, Ayódar, Azuébar, Barracas, Bejís, Benafer, Borriana, Castellnovo, Castillo de Villamalefa, Caudiel, Chóvar, Cirat, Cortes de Arenoso, El Toro, Eslida, Espadilla, Fanzara, Fuente la Reina, Fuentes de Ayódar, Gaibiel, Geldo, Higueras, Jérica, la Llosa, la Vall d'Uixó, la Vilavella, les Alqueries, Ludiente, Matet, Moncofa, Montán, Montanejos, Navajas, Nules, Pavías, Pina de Montalgrao, Puebla de Arenoso, Sacañet, Segorbe, Soneja, Sot de Ferrer, Teresa, Toga, Torás, Torralba del Pinar, Torrechiva, Vall de Almonacid, Vallat, Villahermosa del Río, Villamalur, Villanueva de Viver, Viver, Xilxes i Zucaina.  
  
ZONA CR-5  
- Àmbit d'actuació: CEE-CR Sant Cristòfol  
- Localitats: Albalat dels Sorells, Albalat dels Tarongers, Albuixech, Alfara de la Baronia, Alfara del Patriarca, Algar de Palancia, Algímia d'Alfara, Benavites, Benifairó de les Valls, Canet d'en Berenguer, el Puig de Santa Maria, Estivella, Faura, Foios, Gilet, la Pobla de Farnals, Massalfassar, Massamagrell, Meliana, Moncada, Museros, Petrés, Puçol, Quart de les Valls, Quartell, Rafelbunyol, Rocafort, Sagunt, Segart, Torres Torres i Vinalesa.  
  
ZONA CR-6  
- Àmbit d'actuació: CEE-CR Virgen de la Esperanza  
- Localitats: Ademuz, Alborache, Alcublas, Alpuente, Andilla, Aras de los Olmos, Benagéber, Benaguasil, Benissanó, Bétera, Bugarra, Buñol, Burjassot, Calles, Camporrobles, Casas Altas, Casas Bajas, Casinos, Castielfabib, Caudete de las Fuentes, Chelva, Chera, Cheste, Chiva, Chulilla, Domeño, Dos Aguas, Fuenterrobles, Gátova, Gestalgar, Godella, Godelleta, Higueruelas, la Pobla de Vallbona, La Yesa, l'Eliana, Llíria, Loriguilla, Losa del Obispo, Macastre, Manises, Marines, Mislata, Nàquera, Olocau, Paterna, Pedralba, Puebla de San Miguel, Quart de Poblet, Requena, Riba-roja de Túria, San Antonio de Benagéber, Serra, Siete Aguas, Sinarcas, Sot de Chera, Titaguas, Torrebaja, Tuéjar, Utiel, Vallanca, Venta del Moro, Vilamarxant, Villar del Arzobispo, Villargordo del Cabriel i Yátova.  
  
ZONA CR-7  
- Àmbit d'actuació: CEE-CR Ruiz Jiménez, CEE-CR Professor Sebastián Burgos i CEE-CR Rosa Llàcer  
- Localitats: Alboraia, Almàssera, Bonrepòs i Mirambell, Emperador, Tavernes Blanques i València.  
  
ZONA CR-8  
- Àmbit d'actuació: CEE-CR La Encarnación  
- Localitats: Alaquàs, Albal, Aldaia, Alfafar, Benetússer, Beniparrell, Catarroja, Llocnou de la Corona, Massanassa, Paiporta, Picanya, Sedaví, Torrent i Xirivella.  
  
ZONA CR-9  
- Àmbit d'actuació: CEE-CR Miquel Burguera  
- Localitats: Albalat de la Ribera, Alcàsser, Almussafes, Benicull de Xúquer, Corbera, Cullera, Favara, Fortaleny, Llaurí, Picassent, Polinyà de Xúquer, Riola, Silla, Sollana i Sueca.  
ZONA CR-10  
- Àmbit d'actuació: CEE-CR Comarcal Carmen Picó  
- Localitats: Alberic, Alcàntera de Xúquer, Alfarp, Algemesí, Alginet, Alzira, Antella, Beneixida, Benifaió, Benimodo, Benimuslem, Carcaixent, Càrcer, Carlet, Castelló, Catadau, Cotes, Gavarda, Guadassuar, la Pobla Llarga, l'Alcúdia, l'Énova, Llombai, Manuel, Massalavés, Montroi, Montserrat, Rafelguaraf, Real, Sant Joanet, Sellent, Senyera, Sumacàrcer, Tous i Turís.  
  
ZONA CR-11  
- Àmbit d'actuació: CEE-CR Pla de la Mesquita  
- Localitats: Anna, Ayora, Barxeta, Bicorp, Bolbaite, Canals, Cerdà, Chella, Cofrentes, Cortes de Pallás, el Genovés, Enguera, Estubeny, Jalance, Jarafuel, la Font de la Figuera, la Granja de la Costera, la Llosa de Ranes, l'Alcúdia de Crespins, Llanera de Ranes, Llocnou d'en Fenollet, Millares, Moixent, Montesa, Navarrés, Novetlè, Quesa, Rotglà i Corberà, Teresa de Cofrentes, Torrella, Vallada, Vallés, Xàtiva i Zarra.  
  
  
  
ZONA CR-12  
- Àmbit d'actuació: CEE-CR Comarcal Enric Valor  
- Localitats: Ador, Alfauir, Almiserà, Almoines, Barx, Bellreguard, Beniarjó, Benifairó de la Valldigna, Beniflá, Benirredrà, Castellonet de la Conquesta, Daimús, el Real de Gandia, Gandia, Guardamar de la Safor, la Font d'en Carròs, l'Alqueria de la Comtessa, Llocnou de Sant Jeroni, Miramar, Oliva, Palma de Gandía, Palmera, Piles, Potries, Rafelcofer, Ròtova, Simat de la Valldigna, Tavernes de la Valldigna, Vilallonga, Xeraco i Xeresa.  
  
ZONA CR-13  
- Àmbit d'actuació: CEE-CR Vall Blanca  
- Localitats: Agullent, Aielo de Malferit, Aielo de Rugat, Albaida, Alfarrasí, Atzeneta d'Albaida, Bèlgida, Bellús, Beniatjar, Benicolet, Benigànim, Benissoda, Benissuera, Bocairent, Bufali, Carrícola, Castelló de Rugat, el Palomar, Fontanars dels Alforins, Guadasséquies, la Pobla del Duc, Llutxent, l'Olleria, Montaverner, Montitxelvo, Ontinyent, Otos, Pinet, Quatretonda, Ráfol de Salem, Rugat, Salem, Sempere i Terrateig.  
  
ZONA CR-14  
- Àmbit d'actuació: CEE-CR Comarcal Raquel Payà  
- Localitats: Beniarbeig, Benidoleig, Benigembla, Benimeli, Castell de Castells, Dénia, el Ràfol d'Almúnia, el Verger, els Poblets, Gata de Gorgos, la Vall d'Alcalà, la Vall de Gallinera, la Vall de Laguar, la Vall d'Ebo, l'Atzúbia, Murla, Ondara, Orba, Pedreguer, Pego, Sagra, Sanet i Negrals, Teulada, Tormos i Xàbia.  
  
ZONA CR-15  
- Àmbit d'actuació: CEE-CR Gargasindi  
- Localitats: Alcalalí, Altea, Benidorm, Benissa, Callosa d'en Sarrià, Calp, el Poble Nou de Benitatxell, la Nucia, l'Alfàs del Pi, Llíber, Parcent, Polop, Senija i Xaló.  
  
ZONA CR-16  
- Àmbit d'actuació: CEE-CR Secanet  
- Localitats: Beniardà, Benifato, Benimantell, Bolulla, Confrides, el Castell de Guadalest, Finestrat, la Vila Joiosa, Orxeta, Relleu, Sella, Tàrbena.  
  
ZONA CR-17  
- Àmbit d'actuació: CEE-CR Tomàs Llàcer  
- Localitats: Agres, Alcoi, Alcoleja, Alcosser, Alfafara, Almudaina, Balones, Benasau, Beniarrés, Benilloba, Benillup, Benimarfull, Benimassot, Cocentaina, Fageca, Famorca, Gaianes, Gorga, l'Alqueria d'Asnar, l'Orxa, Millena, Muro de Alcoy, Planes, Quatretondeta i Tollos.  
  
  
ZONA CR-18  
- Àmbit d'actuació: CEE-CR Sanchis Banús  
- Localitats: Banyeres de Mariola, Beneixama, Benifallim, Biar, Cañada, Castalla, el Camp de Mirra, Ibi, Onil, Penàguila i Tibi.  
  
ZONA CR-19  
- Àmbit d'actuació: CEE-CR Miguel de Cervantes  
- Localitats: Algueña, Aspe, el Fondó de les Neus, el Pinós, Elda, Hondón de los Frailes, la Romana, Monforte del Cid, Monòver, Novelda, Petrer, Salinas, Sax i Villena.  
  
ZONA CR-20  
- Àmbit d'actuació: CEE-CR El Somni  
- Localitats: Agost, Aigües, Busot, el Campello, La Torre de les Maçanes, Mutxamel, Sant Joan d'Alacant, Sant Vicent del Raspeig i Xixona.  
  
ZONA CR-21  
- Àmbit d'actuació: CEE-CR Santo Ángel de la Guarda i CEE-CR Lo Morant  
- Localitats: Alacant.  
  
  
  
ZONA CR-22  
- Àmbit d'actuació: CEE-CR Tamarit i CEE-CR Virgen de la Luz  
  
- Localitats: Crevillent, Elx i Santa Pola.  
  
ZONA CR-23  
- Àmbit d'actuació: CEE-CR Antonio Sequeros  
Localitats: Albatera, Algorfa, Almoradí, Benejúzar, Benferri, Benijófar, Bigastro, Callosa de Segura, Catral, Cox, Daya Nueva, Daya Vieja, Dolores, Formentera del Segura, Granja de Rocamora, Guardamar del Segura, Jacarilla, Los Montesinos, Orihuela, Pilar de la Horadada, Rafal, Redován, Rojales, San Fulgencio, San Isidro, San Miguel de Salinas i Torrevieja.